– Маё дзяцінства прайшло ў Тэатры юнага гледача, куды я з 4 гадоў хадзіў рэгулярна. Мой бацька спачатку там быў заўлітам, пасля дырэктарам. Прыходзіш у дырэктарскую лёжу – а там прагоны, прэм’еры, здачы, спектаклі можна паглядзець. Я ведаў усіх рэжысёраў, машыністаў сцэны, а яны мяне. Першы музычны досвед я атрымаў таксама там. Акцёр Саша Кашпераў навучыў граць песню “Чыжык-Пыжык” на фартэпіяна.